
Ach dem den rr. 21. Detob. Schreckenbringende Reis 
tungen bey ong ankommen / hat doch niemands fuͤr rath⸗ 
ſamb beduͤnckt von hier zu ziehen / ſintemaln es auch vom 
Schloß vnd Rath⸗Hauſe verbotten war / auch das geringſte 
von hier weg zuführen: Deniz. kamen 2. Kauffleuth von 
Zamoſc mit keinen andern Zeitungen / dann daß die Coſa⸗ 
cken 2.3.4. Meilen von Zamoſc Parthey weiſe in zoo. 400. 
ſtarck ſich bewieſen / auch viel Volck vnd Vieh mit ſich weggetrieben. Den 13. 
vmb Glock 9. fompt die Poff von Zamoſc ſo muͤndlich geſagt / daß Zamofe 
geſchloſſen / vñ er hinter jhm groſſe vnterſchiedene Fewer geſehen / in den Brief⸗ 
fen ward aber nichts darvon gemeldet / daher wir zimlich beſtürtzt / ſind darauff 
z. diverſe Poſtreuter außgeſandt / auch den 4. vnterſchiedene Partheyen in 9. 
12. Pferden außgeritten / von deren jeder Theilen etliche wieder kommen / mit 
der Zeitung / daß die andern von jhnen theils nidergemacht / theils gefangen 
von den Coſacken ( wir haben fie aber nur vor Hulta jſtwo angeſehen) den 15. 
mit anbrechendem Tage / ſahe man ein groß Kriegsheer im Feld ( ſo vnferen 
von der Stat etliche Haͤuſer anſteckten) fo man auff 1000. Mann geſchätzet / 
auß denen dann bald (ſonderlich vnd am meiſten Coſacken) auff die Cra⸗ 
ckauiſche Vorſtatt / am hefftigſten aber auff die Judenſtatt / ſich bloß auffs 
plündern begaben / die Statt Bürger find bald auff geweſen / die Mawren vnd 
Thore beſetzet / weil aber ſelber zu defendiren gegen ſolchem Feind vnmuͤglich 
war / wegen der elenden Mawren iſt bald eine weiſſe Fahne auß gehangen / bald 
darauff Geſanten / als Edelleuth Herz Franc Bodcezynsky / Her: Pomatows⸗ 
ty Poborca / ein Jeſuiter / auch 2. Burger an ſie geſant vmb Gnade zu bitten / 
den Jeſuiter haben die Coſacken bald auffs Hembd außgezogen) welche dañ 
von dem Kriegs volck / mit einem ſolchen Geſchrey empfangen / daß ſte auch 
kaum lebendig zu dem General kommen / bey welchem fie fico biG ſpaͤten Abend 

auffgehalten / etlich jung Teutſch Volck / ſind vnterdeß außgefallen / in der erſt 
ſich tapffer gehalten / hernach aber von der groſſen Maͤnge übermanner/ 
theils nach jhrer Barhariſchen Arth nidergemacht / etliche wenige durch 
Huͤlff vnnd Erbarmung eines Chur⸗Ländiſchen Oberſten fo darüber tom, 
men / beym Leben erhalten / gegen Abend kamen vnſere Geſanten wieder / ſa⸗ 
gende / der Feind begehre nichts mehr / dann aller Geiſtlichen vnd Edelleu⸗ 

huldigen vnnd ſchweren fol / find darauff von beyden Seiten Geiſel biß auff 
Morgenden Tag gegen / da man dann erfahren / daß 2. Kriegs ⸗Heer ſind / ein 
Moſcowitiſch vnnd ein Coſackiſch / beſkehende in 6. vnnd wie andere ſagten / 
( dann hierin kamen ſie nicht vberein ) 12.ín15000. ſtarck / wiewol eine groſſe 
Menge Lublin vorbey / biß an die Weixel gangen / vmb den Fluͤchtigen den 
Weg zuverhawen / wie jhnen dann ihr Anſchlag nicht gerewet / dann fie viel 
Edel ⸗vnd andere Leuthe (fo viel Gelt bey ſich gehabt) vberfallen. Ein Burger 
von hier Heubsky / hat allein vber 30000. fl. an Baarſchafft bey ſich gehabt / 
vnnd hat man ſeinen Leichnam hier begraben. Fraw vnnd Tochter ſind kaum 
mit dem Leben zuruck kommen. Bey den Fluͤchtigen haben ſie auff eine Mil⸗ 
lion oder z bekommen / allein an Baarſchafften / in dem ſie ſo vnvermuthlich 
alle Derther biß an die Weixel beſetzet / vnd doch der Lubliniſche Adel oder Poſt⸗ 
police Ruſſinie / fo ſich nur eine Meile von Lublin den Weg nach Zamof: jus 
geſetzt / nicht antroffen / wiewol bloß auff ſelbejhr Abſehen geweſen / vnd haben 
ſie jhre Spionen hier gehabt / von denen ſie alles gewuſt / (auch wie ſie hernach 
bekant) von einem Begraͤbnuß / fo einer vornehmen Matronen vnſers 
Glaubens den 10. in Piask 4. Meilen von hier gehalten / weil dann damalei⸗ 
negroſſe Anzahl vnſer Bürger hingefahren war / haben fie ons wollen vber⸗ 
fallen / nur dieſes hat fie auffgehalten / daß die Weywodſch. ſich noch nicht ver⸗ 
ſamlet hatte / vnd ſie nicht ehe ſich weiſen wolte / biß fie bey einander / vnd fle vff 
a einmal alle injhre Hände kaͤmen. Denis. find die Edel-auch vnderſchtedliche 
Ordens Leuthe / deß Raths / vnnd etliche Bürger hinauß gangen / den Eyd zu⸗ 
thun / hat jhn vbethoͤren wollen in ſeinem Lager nicht allein / ſondern auch her⸗ 
nach auff der Brücken vor dem Statt» Thor / welches manjhm dann zuvor 
öffnen muſte / (man kan leichtlich dencken / wie vns zu Muth geweſen / ſolch ete 
nemßeind / das Thor auffzumachen / in dem vns die Wilda ein gut Exempel 
war) da er dann wieder durchauß alle Juͤdiſche / Adeliche vnd Gelſtliche Gü⸗ 
ter begehret / auch das H. Crews / ſo bey den Dominicanern ein Reliqute iſt / 
vnd ſie Aberglaubiſch hier darvor gehalten haben / daß es keines wegs auß die 
ſer Satt ſich fuhren oder theilen laſſe. : 
Der Woywoda als General über die Moſcowitiſche Armee / Namens 
Peter Ivanoitz gieng drauff auff das Thor / wo er 2. Stück gefunden / welche 
er alsbald nebenſt noch einem (hatte man die andern nicht auff die Seite ge⸗ 
bracht / hette er fie alle haben wollen) jhm herguß fuͤhren laſſen / ſind auch ſelbi⸗ 
gen Tag etliche Wagen voll der Juͤdiſchen koͤſtlichen Wahren hinauß gefüh⸗ 
ret / von der Statt er hernach begehret / erſtlich 300000. fl. vnd ſolches vber als 
les vorher begehrte. 2. Etliche Wagen voll Sammet / Atlaß den 

Seiden Wahren. z. Allerhand / als Engellaͤndiſche / Hollandiſche vndPack⸗ 
Lacken 1000. Stuͤck. 4. Etliche Wagen mit Gewuͤrtz / So. Pfund China 


60. Pfund Rhebarbarum. 5. Alle Gewehr auß der Statt. 6. Alle Juden wel 
che ſie nieder machen wollen / vnd war eine ziemlich Spectacul / da man ſie wie 
die Schaaf / jung vnd alt auß den Haͤuſern (darinnen ſie ſich auß der Juden⸗ 
Statt bey vns ſalviret vnd verſteckt hatten) hintrieb als zur Schlachtbanck / 
mit einem erbaͤrmlichen Geheul / es iſt jhnen aber hernach das Leben erbeten. 
Nach abgelegtem Eyd / (in welchem vnzehlich Tituls ſo wol deß Groß⸗ 
Fuͤrſten als deſſen Gemahlin / auch jhrer Kinder / die ſie haben / ich glaub auch 
die ſo ſie nicht haben / dann jhrer uͤber 0. genennet wurden /) gab er auß 60. 
Moſcowitiſche Muſquetirer zur Beſatzung / nahm fie aber hernach wieder 
weg / vnd zog darauff in fein Lͤger / hinterlaſſend den Churländiſchen Ober⸗ 


ſten / auch einen Pomriſchen Major / er war wol ein rechter Maximinus / dan 


jhm nit viel Guts auß den Augen ſahe / die berichteten / daß / wann ſie nit ſo viel 
Teutſche geſehen / die Statt nit verſchonet were / machten vns jhre Affectton 
groß / vnd rechneten ſie hernach thewer an. Vnterdeſſen / ob wir jhm ſchon ge» 
huldiget / vnd ſo viel an allerhand Wahren vñ Verehrungen hinaußgeſandt / 
der Woywode von vns auch abzuziehen / vnd ein Schutz vor die Coſackenzu⸗ 
ſeyn / ſich erbotten / war vns doch der Vntergang naͤher vor Augen / als die Crs 
haltung / in dem wir nichts als feindliches von j nen ſahe / weil ſie in den Bor» 
ſtaͤtten die Leute nach jhrer Barbariſchen weiſe toͤdeten / fo viel reiche Güter 
weg ſchleppeten / in dem ſich die Coſacken ſehr auff Mawren vnd Thor dren⸗ 
geten / ons aber verbotten war nicht zuſchieſſen / auch nicht mit Steinen ſie ab⸗ 
zuhalten: Vnmoͤglich war es ſo viel Gelt zu wege bringen / vnd war auch kein 


ander Mittel als ſolches / das vns erhalten koͤnne / deſſen ſie vns dennoch nur 


verſicherten / da ſie den 6. mit angehender Nacht ein ſolch Server auß der Ju⸗ 
denkirch (in welcher vnzehlich viel Juden ſind geweſen) vnd dero Statt vns 
angezündet / ſo ſelbige Nacht vnd folgenden /. (war der Sontag) gebrant big 
an den Abend / da ſie dannoch zu mehrer Verſicherung wieder das Schloß an⸗ 
gezuͤndet / worauß / weil es nahe an der Satt / vnd hoͤltzerne Haͤuſer vom ſelben 
biß an die Statt continue gebrannt / leicht hette die Statt mit angeſtecket fon. 
nen werden / wañ man nit die Moſcowitiſche Beſatzung beſtochen / welche her⸗ 
auß gefallen / vnd ſelbe Haͤuſer nidergeriſſen / man hat nicht fonder Erbarmen 
koͤnnen hinab ſehen in die Judenſtatt / die veruͤbte Tyranney / daher das Heu⸗ 
len / das jͤmmerliche jimmerwehrende Fewer(ſo vber 6. Tag gewehret) ento 
ſtanden / ohne einigen Reſpect / daß man ſich ſchon vntergeben / wen fic lebendig 
auff der Vorſtatt antroffen haben / ſich die gantze Zeit über biß auff die letzte 

Stunde jhres Abreiſens / entweder bald nidergemacht / oder zum wenigſten die 
Kleider abgezogen / vnd hernach vmb ein liederlichs verkaufft / ein paar Stief⸗ 


fel vor ein ſtuͤck Toback / die Juriſten verkaufften ſie am wolfeiſten / vnd was 
ren jhrer viel ſo ſie auff dem Feld angetroffen / vnnd gaben fie vmbſonſt weg / 
dann fic eben auff Coſackiſch reden / vnd fie zum Mitleiden üͤberꝛedet haben. 


In dz Cloſter S. Brigitt find viel deut geſtohen / ſo ſich lang gewehret / aber 


nach dem kein Succurß kommen / endlich alle nidergemacht / vnd haben eine 
Grubeles waren aber jhrer viel) worin 10. gelegen. Etliche Nonnen haben 
fie getödtet / etliche weggefuͤhret / etliche verkaufft / eben fo iſt es geweſen bey den 
Bernhardinern utriuſq; fexus , nur daß hier nicht fo viel erſchlagen ſind / die 
Kirchen ſind bey allen auch den Carmelitenutriuſq; lexus, ſehr verdorben vnd 
ruinirt, nur dz hier keine nieder gemacht / auch keine Schaͤtze wie in den andern 
die nichts außgefuͤhret hatten / gefunden / in der Statt iſt den 18. bald cin Mans 
gel an Victualien ſonderlich an Brod vnd Waſſer entſtanden / daß vnmoͤg⸗ 
lich war in der Statt zubleiben / vnnd den Feind darvor zuleiden / ob ſchon von 
den Coſacken vnterſchiedene Sachen / vmb ein geringes an vns vber die Ma⸗ 
wer verkaufften / ein Ochß vmb 5. fl. ein vierthel Butter vmb yo. grac. So offt 
vnſere Geſanten in jhr Lager giengen / kamen ſie nicht ſonder Vertauſchung 
ihrer Kleider / vor welche ſie Peltzbekommen. Den 20, iſt jhnen hinauß ge» 
bracht die Contentation, alles deſſen was man hat koͤnnen zu wege bringen / 
worauff der Woywoda ſelbſt in die Statt kommen / hernach mit allem Volck 
von der Statt abgezogen / eine oder zwey Meilen nach der Weixel zu / zum letz⸗ 
ten im wegreiſen zuͤndet er die Crackauiſche Vorſtatt an / den 2. ward oͤffent⸗ 
lich außgeblaſen daß fo wol Adelichen als Geiſtlichen vnnd Juden / vnter Ju- 
riſdiction def Buͤrgermeiſters von Lublin (moͤchte nun Ruinheifen ) ſeyn 
ſoll / vnd den 22. ward der Nath abgeſetzet / vnd blieben nur z. von jhnen / zu des 
nen dann erwehlet worden 2. Reuſſen / z. Edelleuth / ſelben Tag gegen Abend 
kam die Arm ee zurück / vnd zog die Statt vorbey nach Crasnoſtaw zu / der 
Woywoda kam noch ſelbigen Abend in die Satt / begehrt das H. Creutz von 
den Dominicanern / deſſen jhm die Muͤnche / wiewol nureinen Theil darvon / 
dann er jhnen die groͤſſeſte Helffte abgeſchnitten vnnd gelaſſen / auch muſten 
willfahren / wiewol nicht ohne groſſe Beftürgung def gemeinen Volcks / ſo 
in dieſem Wahn geweſen / daß es ehe alle Feinde vmbbringen / dann ſich weg⸗ 
fuͤhren wird laſſen / haben aber nichts als wehklagen koͤnnen. Iſt hernach auß 
der Statt gangen / vnd etliche mitgenommen / theils auß Zwang / theils auß 
freywilliger Deſperation, die ſind hernach ſo arg worden / wie die Coſacken 
ſelbſt. Etliche ſeynd veltigiis quorundam erſchreckt / vnd zurück . 

nach ihnen geſchickt / diejhm dann etliche Meilen nachgeſandt / daher er ſich 
hoch erbotten / der Statt in allem gutem bey dem Groß⸗Fuͤrſten zugedencken / 
vnd hat noch befehlen laſſen / zwey von den Difsidenten in Rath zunehmen / 
deßwegen dann ein Adelicher Burgermeiſter / nach dem er 2. Tag eine Nacht 
vnd etliche Stund regieret / abgeſeßzt / vnd an deſſen Stell 2. Reformirten ere 
wehlet / wiewol wider jhren Willen. Anbelanget die Contentation derer oben⸗ 
gedacht / ſo iſt zuwiſſen / daß fie zimlichen faſt vnſchaͤtzbaren Schatz bekommen. 
An Seiden Wahren haben ſie koͤnnen netto fl. 58000. ſojhnen angerechnet / 
vor fl. 75000. an Tuch / haben ſie auch vor 60000. fl. an barem Geld / ooo. 
fl. an allerhand Silber vnd Goldwerck / auch zoo oo. fl. ohne was die Kirchen⸗ 
Schaͤtze geweſen ſind / im gleichen an Wein vnd Gewuͤrtz / (habe alles noch nit 
netto erfahren koͤnnen) aber diß iſt alles nicht zurechnen / gegen den Schatz / ſo 
ſie auß den Vorſtaͤtten / ſonderlich der Juden Statt soo. außerleſene Pferd / 
so. Kaleſſen / 20. Reitwagen bekommen. Bey dem Juͤdiſchen Doctor Da⸗ 
niel / allein an Gold vnd Silber fl. o 0000, was iſt bey andern / vber 200 o. 
Pferd / vnd ſind viel Fuhrleuth zu Schaden kommen / (Niewiecky iſt nieder⸗ 
gehawen) welche ſchon alle Fuhr bedungen. Anderer ſchaͤtzbaren Sachen zuge» 
ſchweigen / im uͤbrigen iſt ſchwer zuvrtheilen / ob die Summa der Guter / ſo fie 
mit genommen / nicht weiche dem Schaden / ſo man rechnet an denen Sachen / 
die ſie nit mit fuͤhren / vnnd deßwegen gantz verdorben haben / als an Abbren⸗ 
nung der Judiſchenſtatt / Ruinirung vieler ſchoͤnen Kirchen vnd anderer Sa⸗ 
chen. D. Angelus der diſcalceatus iſt von jhnen im Feld ertappet / vnnd an vns 
vor 200. fl. verkaufft. D. Hilarius S. Joſepho im Cloſter erſchlagen / ein ander 
Münch faſt todt gepeiniget / viel Muͤnche fo entwichen / von denen man nichts 
hoͤret / ob fie entgangen. H. Dorius vnnd H. Komer in 20. Pferd ſtarck / haben 
mit genawer Noth ihr Leben erꝛettet. Es iſt vnter die Leuth ein groſſe Forde 
kommen / dahero viel entſchloſſen ſind an einem andern Orth lieber zubetteln / 
dann hier zuleben / vnd nur den Vndanck zuhaben oder die Beſorgung / daß ſie 
noch einmal ſolche Noth übertreffen ſoll / den Feind nur zuſehen / ſo tyranniſch 
iſt er mit Brennen vnd Toͤdten / ſie wuſten mit Fewer vnd Schwerdt fo wol 
vmbzugehen / daß der beſte Scharpffrichter noch bey ihnen muſte in die Schu⸗ 
le gehen / fragten nach keiner Hoͤfflichkeit / der Woywoda ward fonder Herꝛn⸗ 
Titul bloß mit Namen geruffen / vnd vom liederlichſten Tropffen gedutzet / 
wiewol vnter den Moſcowitern beſſere Ordnung vnter den Soldaten / als bey 
den Coſacken / nur daß fie einander gleichſamb in der Grauſamkeit uͤbertreffen 
wollen / vnd muſten die Furien / wo anders welche ſind / gewiß in denen Leuten 
ihren Sitz haben / ſo find ſie dem Wuͤrgen ergeben / in was Gefahr wir nur 2 

weſen find / vnd was Angſt theils deuth außgeſtanden haben / mag ich nit weit 
laͤufftig fehreiben. Man bilde es ſich fo grawſam ein / als man will / ich verſi⸗ I 
chere / keiner wird es ihm fo grawſam einbilden / wie es mag gelaſſen haben / da 1 
man hat geſehen in der Statt / Weib ⸗ vnd Kinder heulen vnd ſchreyen / zu | 
dem vnter den Bürgern Vneinigkeit vnd Vnordnung / der feindlichen Ge⸗ | 
4 ſanten Fewer vnd Schwerd/drämende Wort / der Vor katt Haͤuſer Brand / 10 
ſo vieler Leuth Marter / anderer Entfuͤhrung (der Todt iſt die geringſte Pein 
geweſen / vnnd war daſſelbe was wir an andern ſahen / vns ſo nahe als ihnen / 
nur daß es vns hiemit noch grawſamer ward / weil wir laͤnger darauff war⸗ 
ten muſten / hat alſo mancher ſich in der Moſcaw (der Todt war damal zu gut / 
daß man ihn hoffen durffte) mit dieſer oder tener Marter gepeiniget empfund / 
I: | ſintemal man von der Wilda ein Exempel genommen / auch anders nicht ge⸗ 
ia warten koͤnnen / wegen der Vnmoͤglichkeit / ſo wol ſo viel Geld / als auch Bab» 
ren / vnd dann alle Gewehr / vnnd auch an Munttion / auß der Statt zugeben / 
dann was ſie bekommen haben auß der Statt iſt kaum die Haͤlffte geweſſen / 
deſſen was ſie begehret / vnd were kein Mißverſtand zwiſchen dem Moſcowiti⸗ 
| ſchen Woywoda / vnd Coſackiſchen Oberſten Daniel Wiowsky durch Gottes 
AA wunderliche Schickung entſtanden / waren ſie nicht ſo abgezogen / ſind alſo auff 
a dieſe Manier jhre Conſilia diſtrahirt, vnd hetten wir nur ein oder verſtaͤndige 
Leuth gehabt / die gewuſt mit jhnen vmbzugehen / hette man noch geringer ab⸗ 
tommen koͤnnen / aber Gott hat aller Leut Verſtand benommen / zu dem dann 
auch vnſere eygene Bürger vnd etliche Edelleuth ons versierhen vnd ange» 
ben muſten / den Kauffleuthen Gewoͤlb vnd Kaſten auffgeſchlagen / ja bey ei⸗ 
nem Eyde außzuzwingen / was ſie auch nun bey der Seelen haben moͤchten / da 
dann die Leuth / guͤldene vnd ſilberne Geſchir: / Ketten vnd andere Sachen / die 
Knoͤpffe von den Roͤcken abgeſchnitten / vnnd mit groſſem Geheul auff 
+ dem Rathhauß abgegeben / die vmbliegende Doͤrf⸗ 
| fer find ſehr verwuͤſtet. 

